Agriculturalismus
Agriculturalismus, etiam Schola Agrarianismi, Schola Agronomistarum, et Schola Agricolarum appellatus (Mandarinice 農家, simpliciter 农家 Nongjia), fuit prisca philosophia Sinica agrariana quae utopianum rusticorum communalismum et aequalitarianismum suadebat, et fortasse fuit orbis terrarum primus communisticus et socialisticus motus qui societati sine classibus favit. Agriculturalistae credebant societatem Sinicam regnum Shennong imitari debere, regis fabulosi qui in litteris Sinicis depingebatur "in agris laborantem, cum quibusque, atque ullo decreto faciendo, omnes consultantem." Agriculturam suadebant, ac rationes modosque culturae docebant, quia credebant progressum agriculturae fundamenta societatis stabilis et prosperae esse, Agriculturalismo autem a domo Qin opprimo, plurima texta nunc amissa sunt. Notiones autem primum cum agriculturalismo coniunctae Confucianismum, Legalismum, et philosophia Sinicam omnem moverunt. Agriculturalismus cogitationem Sinicam magnopere movit, et essentiam identitatis Sinicae appellatus est. Agriculturalismus ex aetate veris et autumni atque aetate civitatum bellantium ortus est, e tempore Centum Scholarum Cogitationis appellato, quae scholae a saeculo sexto a.C.n. ad annum 221 a.C.n. floruerunt. Hoc aevo, civitates certantes, inter sese bellare petentes ut Sinas unirent, philosophis, eruditis, docentibus favebant. Certamen eruditorum progressum variarum cogitationis scholarum stimulavit, quem vis librorum doctrinas referentium divulgare adiuvit. Consecutio fuit aevum cuius proprietates erant mutationes intellectus culturaeque maximi momenti. Praecipuae philosophiae Sinicae, quae Confucianismus, Moismus, Legalismus, Taoismus usitate habentur, ex hoc tempore ortae sunt.